section_heading: Treći program Hrvatskoga radija
paragraph_text: Treći program Hrvatskoga radija (HRT – HR 3) pokrenut je 1964. godine u sklopu programske reforme tadašnjeg Radio Zagreba. Utemeljitelji programa bili su urednik Hrvoje Lisinski i članovi prvog uredništva Duško Car, Nedjeljko Kujundžić i Branko Polić, kojima se ubrzo pridružila i muzikologinja Eva Sedak. Taj se program i danas – i u sklopu HRT-a i u kontekstu hrvatskoga medijskog prostora – općenito prepoznaje kao zasebna i cjelovita kulturna činjenica, osobito zbog stalne afirmacije vrijednosti nacionalne kulture:Božidar Novak (gl. ur.): Leksikon radija i televizije, Zagreb: Masmedia/HRT 2006., str. 456-457, ISBN 953-157-483-9 to je govorno-glazbeni program zahtjevnijih sadržaja iz društvenih, znanstvenih i kulturnih područja obilježen analitičnošću i produbljenošću u razradi pojedinih tema te izraženim kritičkim diskursom. Glazbeni dio programa obilježen je probranim izborom ozbiljne i suvremene glazbe (opere, simfonije, koncerti), džeza i alternativne glazbe te autorskim glazbenim emisijama.<ref name="3. program">HRT radio: Treći program – O postaji, pristupljeno 21. prosinca 2015. Uz mnoge zanimljive autorske emisije, Treći program slušateljima nudi i praćenje svjetskih glazbenih događaja, izravne prijenose koncerata i umrežavanje u njihovu europsku razmjenu. U govornom dijelu Trećega program često se mogu čuti eseji i rasprave mnogih naših i stranih autora koji se bave aktualnim problemima. Stoga je Treći program i mjesto propitivanja i eksperimentiranja zvukom i glasom: njegova je uloga da bude aktivni čimbenik društvene, znanstvene i kulturne zbilje.<ref name="3. program"/>